ਆਸ਼ਾ ਸੈਣੀ
ਆਸ਼ਾ ਸੈਣੀ ਇੱਕ ਭਾਰਤੀ ਅਦਾਕਾਰਾ ਅਤੇ ਮਾਡਲ ਹੈ। ਉਸ ਦਾ ਅਸਲ ਨਾਂ ਫਲੋਰਾ ਦੇਵੀ ਹੈ ਜਿਸ ਨੂੰ ਉਸ ਦੇ ਸਕ੍ਰੀਨ ਨਾਂ ਆਸ਼ਾ ਦੇਵੀ ਵਜੋਂ ਵੀ ਜਾਣਿਆ ਜਾਂਦਾ ਹੈ। ਉਹ ਮੁੱਖ ਤੌਰ 'ਤੇ ਦੱਖਣੀ ਭਾਰਤ ਦੀਆਂ ਫ਼ਿਲਮਾਂ ਵਿੱਚ ਅਦਾਕਾਰੀ ਕਰਦੀ ਹੈ। ਉਹ ਕਈ ਕੰਨੜ, ਤਾਮਿਲ ਦੇ ਨਾਲ-ਨਾਲ ਹਿੰਦੀ ਫਿਲਮਾਂ ਵਿੱਚ ਵੀ ਨਜ਼ਰ ਆਈ। ਪ੍ਰੇਮ ਕਸਮ (1999) ਤੋਂ ਆਪਣੀ ਸ਼ੁਰੂਆਤ ਤੋਂ ਬਾਅਦ, ਉਸ ਨੇ 50 ਤੋਂ ਵੱਧ ਫਿਲਮਾਂ ਵਿੱਚ ਕੰਮ ਕੀਤਾ ਹੈ ਅਤੇ ਰਜਨੀਕਾਂਤ, ਵੀ.ਰਵੀਚੰਦਰਨ, ਸੁਦੀਪ, ਸ਼ਿਵਰਾਜਕੁਮਾਰ, ਵਿਜੈਕਾਂਤ, ਪ੍ਰੱਭੂ, ਕਾਰਤਿਕ, ਜਗਪਤੀ ਬਾਬੂ ਅਤੇ ਰਾਜਸੇਖਰ ਨਾਲ ਕੰਮ ਕੀਤਾ।

ਕੈਰੀਅਰ
ਫਲੋਰਾ ਦਾ ਜਨਮ ਚੰਡੀਗੜ੍ਹ ਵਿੱਚ ਇੱਕ ਆਰਮੀ ਅਫਸਰ ਦੇ ਘਰ ਹੋਇਆ। ਉਸ ਨੇ ਆਪਣੀ ਸਕੂਲੀ ਪੜ੍ਹਾਈ ਜੰਮੂ-ਕਸ਼ਮੀਰ ਦੇ ਉਧਮਪੁਰ ਵਿੱਚ ਸ਼ੁਰੂ ਕੀਤੀ ਅਤੇ ਆਰਮੀ ਪਬਲਿਕ ਸਕੂਲ, ਧੌਲਾ ਕੂਆਂ ਦਿੱਲੀ ਵਿੱਚ ਜਾਰੀ ਰੱਖੀ। ਉਸ ਦਾ ਪਰਿਵਾਰ ਫਿਰ ਕੋਲਕਾਤਾ ਚਲਾ ਗਿਆ, ਜਿੱਥੇ ਉਸ ਨੇ ਮਾਡਲਿੰਗ ਕੈਰੀਅਰ ਅਪਣਾਉਣਾ ਸ਼ੁਰੂ ਕੀਤਾ। ਉਸ ਨੇ ਮਿਸ ਕੋਲਕਾਤਾ ਬਿਊਟੀ ਪੇਜੈਂਟ ਮੁਕਾਬਲੇ ਵਿੱਚ ਹਿੱਸਾ ਲਿਆ। ਫਲੋਰਾ ਨੇ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ 1999 ਵਿੱਚ ਤੇਲਗੂ ਫਿਲਮ ਪ੍ਰੇਮਾ ਕੋਸਮ ਤੋਂ ਕੀਤੀ ਜਿਸ ‘ਚ ਉਸ ਨੇ ਮੁੱਖ ਔਰਤ ਦੀ ਭੂਮਿਕਾ ਨਿਭਾਈ। ਉਸ ਦੀ ਪਹਿਲੀ ਫਿਲਮ ਦੇ ਨਿਰਮਾਤਾ ਨੇ ਉਸ ਨੂੰ ਆਸ਼ਾ ਸੈਣੀ ਦੇ ਰੂਪ ਵਿੱਚ ਮੁੜ ਤੋਂ ਨਵਾਂ ਰੂਪ ਦਿੱਤਾ, ਜਦੋਂ ਕਿ ਸਾਲਾਂ ਬਾਅਦ ਆਪਣਾ ਅਸਲ ਨਾਂ ਬਦਲਣ ਤੋਂ ਪਹਿਲਾਂ ਉਸ ਨੇ ਇੱਕ ਜੋਤਸ਼ੀ ਦੀ ਸਲਾਹ ਦੇ ਅਨੁਸਾਰ, ਪਰਦੇ ‘ਤੇ ਇੱਕ ਨਵਾਂ ਨਾਮ ਮਯੂਰੀ ਅਪਣਾਇਆ।

ਇਸ ਤੋਂ ਬਾਅਦ ਅਗਲੇ ਤਿੰਨ ਸਾਲਾਂ ਵਿੱਚ ਫਲੋਰਾ ਨੇ ਇੱਕ ਦਰਜਨ ਤੋਂ ਵੱਧ ਤੇਲਗੂ ਫਿਲਮਾਂ ਵਿੱਚ ਸਹਾਇਕ ਭੂਮਿਕਾਵਾਂ ਨਿਭਾਈਆਂ, ਜਿਸ ਦੌਰਾਨ ਉਹ ਫਿਲਮ ਨਰਸਿਮ੍ਹਾ ਨਾਇਡੂ (2002) ਵਿੱਚ ਨਜ਼ਰ ਆਈ, ਜਿਸ ਨਾਲ ਉਸਨੂੰ ਬਹੁਤ ਸਫਲਤਾ ਪ੍ਰਾਪਤ ਹੋਈ। ਇਸ ਫ਼ਿਲਮ ਨਾਲ ਉਹ ਸਭ ਤੋਂ ਵੱਧ ਜਾਣਨਯੋਗ ਬਣ ਗਈ, ਜਿਸ ਕਾਰਨ ਉਸ ਨੂੰ ਲੀਡ ਪ੍ਰਾਪਤ ਹੋਈ ਅਤੇ ਉਸ ਤੋਂ ਬਾਅਦ "ਲੱਕਸ ਪਾਪਾ" ਵਜੋਂ ਜਾਣਿਆ ਜਾਣ ਲੱਗ ਪਿਆ ਹੈ। 2002 ‘ਚ, ਉਸਨੇ ਹਿੰਦੀ ਵਿੱਚ ਡੈਬਿਊ ਕੀਤਾ। ਪਹਿਲੀ ਹਿੰਦੀ ਫ਼ਿਲਮ ਟੀ. ਪੀ. ਅਗਰਵਾਲ ਦੁਆਰਾ ਨਿਰਮਿਤ ਭਾਰਤ ਭਾਗਿਆ ਵਿਧਾਤਾ ‘ਚ ਅਭਿਨੈ ਕੀਤਾ। ਉਸ ਦੀ ਦੂਜੀ ਹਿੰਦੀ ਫਿਲਮ ਲਵ ਇਨ ਨੇਪਾਲ (2004) ਵਿੱਚ ਮਸ਼ਹੂਰ ਪਲੇਬੈਕ ਗਾਇਕਾ ਸੋਨੂੰ ਨਿਗਮ ਨਾਲ ਉਸਦੀ ਜੋੜੀ ਨਜ਼ਰ ਆਈ, ਜਿਸ ਨੂੰ ਟੀ.ਪੀ. ਅਗਰਵਾਲ ਨੇ ਹੀ ਨਿਰਮਿਤ ਕੀਤਾ ਸੀ। ਫਲੋਰਾ ਨੇ ਕਈ ਕੰਨੜ ਫ਼ਿਲਮਾਂ ‘ਚ ਵੀ ਅਭਿਨੈ ਕੀਤਾ ਸੀ, ਜਿਨ੍ਹਾਂ ‘ਚੋਂ ‘ਗਿਰੀ’ ਅਭਿਨੇਤਾ ਸ਼੍ਰੀਨਗਰ ਕਿੱਟੀ ਨਾਲ ਅਤੇ ਨਮੰਨਨਾ ਅਭਿਨੇਤਾ ਸੁਦੀਪ ਸਨ।

ਮਾਰਚ 2008 ਵਿੱਚ, ਉਸ ਨੂੰ ਚੇਨਈ ਵਿੱਚ ਗ੍ਰਿਫਤਾਰ ਕੀਤਾ ਗਿਆ ਸੀ ਜਿਸ ਉੱਤੇ ਕਥਿਤ ਤੌਰ ‘ਤੇ ਜਾਅਲੀ ਵੀਜ਼ਾ ਦੇ ਦਸਤਾਵੇਜ਼ਾਂ ਦਾ ਦੋਸ਼ ਸੀ, ਅਤੇ ਬਾਅਦ ਵਿੱਚ ਤਾਮਿਲ ਫ਼ਿਲਮ ਇੰਡਸਟਰੀ ‘ਚ ਕੰਮ ਕਰਨ ਲਈ ਉਸ ਉੱਤੇ ਪਾਬੰਦੀ ਲਗਾ ਦਿੱਤੀ ਗਈ ਸੀ। ਉਸਨੇ ਆਪਣੇ ਨਿਰਦੋਸ਼ ਹੋਣ ਦਾ ਦਾਅਵਾ ਕੀਤਾ, ਅਤੇ ਕੁਝ ਹਫ਼ਤਿਆਂ ਬਾਅਦ ਪਾਬੰਦੀ ਹਟਾ ਦਿੱਤੀ ਗਈ।

ਫਲੋਰਾ ਦੀਆਂ ਆਪਣੀਆਂ ਤਿੰਨ ਫਿਲਮਾਂ, ਬ੍ਰੋਕਰ (ਤੇਲਗੂ), ਵਿਸਮਾਇਆ ਪ੍ਰਮਾਇਆ ਅਤੇ ਵਾਹ ਰੇ ਵਾਹ (ਦੋਵੇਂ ਕੰਨੜ) 31 ਦਸੰਬਰ, 2010 ਨੂੰ ਰਿਲੀਜ਼ ਹੋਈਆਂ। ਇਸ ਤੋਂ ਬਾਅਦ ਉਸ ਨੂੰ ਸਭ ਤੋਂ ਵੱਧ ਫਿਲਮਾਂ ਦੀਆਂ ਰਿਲੀਜ਼ਾਂ ਲਈ ਲਿਮਕਾ ਬੁੱਕ ਰਿਕਾਰਡ ਵਿੱਚ ਦਰਜ ਕੀਤਾ ਗਿਆ। 2010 ‘ਚ, ਫਲੋਰਾ ਸੈਣੀ ਨੂੰ ਉਤਰਾਖੰਡ ਰਤਨ ਪੁਰਸਕਾਰ ਨਾਲ ਸਨਮਾਨਤ ਕੀਤਾ ਗਿਆ। ਉਸਨੂੰ ਗਰੀਬਾਂ ਅਤੇ ਬੇਸਹਾਰਾ ਲੋਕਾਂ ਦੇ ਕੰਮ ਲਈ ਮਾਰੀਸ਼ਸ ਵਿੱਚ ਦ ਗ੍ਰੇਟ ਡਾਟਰ ਆਫ਼ ਸੋਇਲ ਐਵਾਰਡ ਵੀ ਮਿਲਿਆ ਹੈ। ਉਹ ਆਖਰੀ ਵਾਰ ਅੰਦੇਸ਼ੀ ਜੈਨ ਦੇ ਨਾਲ ਗੰਦੀ ਬਾਤ ਸੀਜ਼ਨ 2 ਨਾਮ ਦੀ ਇੱਕ ਵੈੱਬ ਸੀਰੀਜ਼ ਵਿੱਚ ਵੇਖੀ ਗਈ ਸੀ, ਜਿਸ ‘ਚ ਉਸਨੇ ਮੁੱਖ ਭੂਮਿਕਾ ਨਿਭਾਈ ਸੀ। ਹਾਲ ਹੀ ‘ਚ ਸੈਣੀ ਨੂੰ ਕਈ ਵੈਬ ਸੀਰੀਜ਼ ਵਿੱਚ ਦੇਖਿਆ ਗਿਆ ਸੀ ਜਿਸ ਨੇ ਹੌਟਸਟਾਰ ਦੇ ਮਯਾਨਗਰੀ-ਸਿਟੀ ਆਫ ਡਰੀਮਜ਼ ‘ਚ ਖਾਸ ਤੌਰ 'ਤੇ ਕੰਮ ਕੀਤਾ ਸੀ।

ਫਿਲਮੋਗ੍ਰਾਫੀ

ਵੈਬ ਸੀਰੀਜ਼

ਹਵਾਲੇ